Tey, sum hava lisið bókina Undur, kenna Julian sum happaran, ið ger lívið trupult fyri Auggie. Í hesi grafisku skaldsøguni hoyra vit ótrúligu søguna um lívið hjá ommu Julian, ið sum ung genta krógvaði seg fyri nasistunum undir seinna heimsbardaga í Fraklandi. Ein søga um ljósið í myrkrinum, um ómetaligt dirvi, vinalag og kærleika. R. J. Palacio gjørdist heimskend fyri bók sína Undur (Wonder), sum eisini bleiv gjørd til film. Hon hevur bæði skrivað og myndprýtt hesa fangandi søguna.